b'\n_START_ARTICLE_\nAteik kada nors vakarien\xc4\x97s\n_START_SECTION_\nTurinys\n_START_PARAGRAPH_\nMi\xc5\xa1elis \xe2\x80\x93 nuobod\xc5\xbeiaujantis ra\xc5\xa1ytojas, gyvenantis kartu su \xc5\xbemona Nina ir fantazuojantis apie \xc5\xa1ios roman\xc4\x85 su jo geriausiu draugu, biseksualiu aktoriumi Maksu. I\xc5\xa1 ties\xc5\xb3 Nina ir Maksas ilg\xc4\x85 laik\xc4\x85 buvo meilu\xc5\xbeiai, ta\xc4\x8diau pastarajam labiau r\xc5\xabp\xc4\x97jo ne ji, o Mi\xc5\xa1elis. Kuomet Ninos ir Makso ry\xc5\xa1ys v\xc4\x97l atsinaujina, Mi\xc5\xa1elis ima vilioti pasiturin\xc4\x8di\xc4\x85, bet vieni\xc5\xa1\xc4\x85 moter\xc4\xaf D\xc5\xbeovan\xc4\x85. Visi keturi kartas nuo karto susirenka bendros vakarien\xc4\x97s, kurios metu filosofuoja gyvenimo ir moral\xc4\x97s temomis._NEWLINE_Tuo metu Maksas sugalvoja, kad judviej\xc5\xb3 su Nina \xc5\xbeaidimams reikalingas tre\xc4\x8dias asmuo, kuriuo tampa Rikas \xe2\x80\x93 Makso draugas poetas, u\xc5\xbe pinigus parsiduodantis tiek vyrams, tiek moterims. Po kurio laiko Rikas \xc4\xafsimyli Nin\xc4\x85, ta\xc4\x8diau manydamas, kad neturi joki\xc5\xb3 galimybi\xc5\xb3 jos tur\xc4\x97ti, m\xc4\x97gina nusi\xc5\xbeudyti. Nina sp\xc4\x97ja j\xc4\xaf i\xc5\xa1gelb\xc4\x97ti ir nusprend\xc5\xbeia palikti vyr\xc4\x85, kad gal\xc4\x97t\xc5\xb3 b\xc5\xabti su Riku. Judviej\xc5\xb3 aistra netrunka i\xc5\xa1bl\xc4\x97sti ir Nina sugr\xc4\xaf\xc5\xbeta pas Mi\xc5\xa1el\xc4\xaf, o pastarasis, vis dar susitikin\xc4\x97jantis su D\xc5\xbeovana, nusprend\xc5\xbeia pakviesti Rik\xc4\x85 bendros vakarien\xc4\x97s, kur dabar jis u\xc5\xbeima Makso viet\xc4\x85...'